6. Innhold

Det kommer til å være 9 forskjellige nettsider, og her er en beskrivelse av hver enkelt side:

**Hjem – hjem.html**

Hjem-siden er det første man ser når man besøker nettsiden. Hjem siden vil inneholde litt generell informasjon, som man vil kunne fordype seg i på de andre sidene på nettstedet. Størsteparten av hjem-siden kommer til å være dekket av et bilde-slideshow. Bildene her kommer til å være ulike matretter, mest sannsynlig tilbud eller andre fristelser de kan by på. Hjem-siden den første siden, og derfor kommer flest folk til å se denne. Derfor prøver vi å få hjem-siden til å reklamere best mulig for Pizza Roma. Målet til selve hjemmesiden er å friste med nydelige matretter, samtidig som vi informerer om Pizza Roma som spisested.   
Dette målet føler vi at vi oppnår aller best hvis vi direkte viser til rettene, ved flotte bilder. Når man er ute etter et sted å bestille/spise mat, er det først og fremst hvordan maten ser ut eller smaker som er det viktige. Man bryr seg i første omgang ikke like mye om hvor bra dokumentert hver enkelt rett er. Med mindre man da for eksempel er allergiker (da vil man kunne navigere seg videre for å få en god oversikt).  
Selve navigasjonsmenyen har man øverst på siden, under banneret (med Pizza Roma logoen). Brukerens oppmerksomhet vil forhåpentligvis rettes mot bilde-slideshowet som skal være under navigasjonsmenyen. Den vil være rimelig stor og kommer til å dekke opp imothalvpartenav siden. På hver side av dette slideshowet vil det være to mindre «oversikter» (vi tenker på bildeslides her også av mer spesifikke ting) som skal gi brukeren en kjapp «smakebit» på ting som er i menyen. Vi skal da bruke Javascript til bildeslidene.

**Meny – her har vi dropdown meny (Javascript)**

Vi har ingen egen menyside med en bestemt meny, men vi har isteden delt opp de ulike delene fra menyen i egne sider, etter deres kategori. Derfor har vi egne sider som er som følger:

* **Pizzameny – pizzameny.html**

På menysidene vil vi ha en godt strukturert oversikt over hvilke retter som hører til under denne kategorien (i dette tilfellet, pizzamenyen). Her vil man da se bilder og tilhørende navn til alle pizzaene Pizza Roma kan tilby. Vi har da omtrent 5 forskjellige elementer horisontalt. Høyden på oversikten med elementene i vil da variere etter hvor mange elementer det er i hver kategori. Bredden på et element kommer til å være omtrent 15% av browser width. Ettersom vi har tenkt til å gjøre nettstedet responsivt, så vil dette bli annerledes på mobil. Der tenker vi kanskje å ha et til to bilder i bredden med en høyde som matcher dette. Hvis 5 elementer har 15% width vil vi da være oppe i 75%. Resten vil da gå til margin i mellom elementene og eventuelt en «ramme» på siden dersom dette føles nødvendig. Vi vil også ha en margin vertikalt (mellom elementene) rimelig identisk med den vi har horisontalt for å skape et

* **Burgermeny – burgermeny.html**

Siden her vil være identisk med siden ovenfor, bare at innholdet i elementene vil være forskjellige. Sidene kan da variere fra hverandre i antall elementer, men ellers vil siden ha likt oppsett.

* **Diverse – diverse.html**Samme som ovenfor, men med andre matretter/elementer.
* **Grillretter – grillretter.html**

Samme som ovenfor, men med andre matretter/elementer.

* **Kebabretter – kebabretter.html**

Samme som ovenfor, men med andre matretter/elementer.

**Allergenoversikt – allergenoversikt.html**

Her vil vi holde oss til en solid allergenoversikt i tekstformat. En allergenoversikt mener vi skal være godt strukturert og lett å finne fram i. Etter å ha sett igjennom allergenoversikten skal du ikke være i tvil om hvilke retter du kan spise.  
Allergenoversikten er også en del av det å tiltrekke og beholde kunder. Majoriteten av kundene vil ikke være allergikere, men de som er det skal ikke måtte dra fra Pizza Roma på grunn av usikkerhet ovenfor ingredienser (hovedsakelig typiske allergener). Sjansen er stor for å miste en kunde dersom opplevelsen av maten var en dårlig en. Det gjelder andre veien også, og derfor skal vi gjøre vår del for at opplevelsen ikke skal bli en negativ en. Vi mener derfor at det er essensielt å ha med en allergenoversikt på siden.  
Vi satser på et design her som er bygd opp med 3 spalter, der vi fordeler de forskjellige allergenene. Bredden på hver spalte vil da være på noe rundt 20% i bredde, og høyden på hver spalte må da være på en måte auto, slik at alt av tekst kommer med i bredden, med tanke på at vi har begrenset med bredde.

**Kontakt oss – kontaktoss.html**

Enkelt sagt vil man her kunne finne den informasjonen man trenger for å komme i kontakt med Pizza Roma. Ettersom vi ikke har tenkt til å implementere en funksjon for bestilling, så vil det være veldig viktig å gjøre det lett for besøkende å kontakte Pizza Roma. Målet med nettsiden er overordnet å gjøre Pizza Roma større, og i alt skaffe flere kunder. Gjør vi det lett å kontakte de, samtidig som de lar seg friste av bildene på menyene, er sannsynligheten stor for at flere tar til handling og bestiller mat! Igjen må vi prøve å gjøre det så lett som overhode mulig for folk å vite om plasseringen og kontaktinformasjonen.  
Til venstre på kontakt-oss siden vil vi ha en «Kontakt Pizza Roma Email Form» der man kan kontakte Pizza Roma via email direkte her fra hjemmesiden. Og til høyre på siden vil vi ha mer tradisjonell kontaktinformasjon. Slik som telefonnummer der du kan bestille maten deres. Vi har valgt å la om-oss siden ha mer rett og slett «om» Pizza Roma, og derfor la kontakt-oss siden så godt som *bare* inneholde måter å kontakte Pizza Roma på.

**Om oss – omoss.html**

I prinsippet vil om oss og kontakt oss være noe like sider. Men informasjonen som vil være tilgjengelig på de to respektive sidene vil være forskjellig. Om oss handler her mer om bakgrunnen til Pizza Roma og da rett og slett hvem det er som står bak maten du får servert.  
Målet med denne siden er å opplyse de litt mer interesserte besøkende av nettsiden. På siden vil vi også ha google maps med plasseringen til Pizza Roma (til høyre på siden). På venstresiden vil det være tekst, og eventuelt et bilde, som sier noe både om historien til Pizza Roma og de ansatte. En «om oss» side er med på å bygge opp tillit og kjennskap til de man i dette tilfellet bestiller mat fra. Dette vil ikke være relevant for alle som kjøper mat her ifra. Men for de litt ekstra interesserte, kan dette falle i smak!